
Parlamentul României

Camera Deputaţilor

Comisia pentru muncă şi protecţie socială
	Bucureşti,
	23 noiembrie 2020

	Nr.
	4c-9/900


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul de înlocuire asupra proiectului de Lege privind aprobarea Ordonanței de urgență a Guvernului nr.108/2020 pentru completarea Legii nr.263/2010 privind sistemul unitar de pensii publice, retrimis Comisiei pentru muncă şi protecţie socială, cu adresa 
nr. PLx 501/2020 din 17 noiembrie 2020, în vederea reexaminării şi întocmirii unui nou raport.
Prezentul raport înlocuieşte raportul comisiei depus cu nr. 714 în data de 14 octombrie 2020.
PREŞEDINTE,

ADRIAN SOLOMON

Parlamentul României

Camera Deputaţilor

Comisia pentru muncă şi protecţie socială
	Bucureşti,
	23 noiembrie 2020

	Nr.
	4c-9/900


RAPORT  DE ÎNLOCUIRE
asupra proiectului de Lege privind aprobarea Ordonanței de urgență a Guvernului nr.108/2020 pentru completarea Legii nr.263/2010 privind sistemul unitar de pensii publice
În temeiul Regulamentului Camerei Deputaţilor, republicat, cu modificările ulterioare, proiectul de Lege privind aprobarea Ordonanței de urgență a Guvernului nr.108/2020 pentru completarea Legii nr.263/2010 privind sistemul unitar de pensii publice a fost retrimis Comisiei pentru muncă şi protecţie socială, prin adresa nr. PLx 501/2020 din 17 noiembrie 2020, în vederea reexaminării şi întocmirii unui nou raport.
Proiectul de lege are ca obiect de reglementare aprobarea Ordonanţei de urgenţă a Guvernului nr.108/2020, prin care se completează Legea nr.263/2010 privind sistemul unitar de pensii publice, urmărindu-se includerea în categoria locurilor de muncă în condiţii speciale a acelor activităţi încadrate în grupa I de muncă din industria de armament, conform legislaţiei anterioare datei de 1 aprilie 2001, întrucât aceste condiţii de muncă nu pot fi ameliorate prin modificări ale tehnologiei folosite de către angajatori, fiind necesar ca persoanele care lucrează în aceste locuri de muncă să beneficieze de pensie pentru limită de vârstă cu reducerea vârstei standard de pensionare cu 13 ani, pentru un stagiu de cotizare de cel puţin 25 de ani realizat în aceste activităţi.
În urma reluării dezbaterilor în şedinţa online din 23 noiembrie 2020, membrii Comisiei au hotărât, cu unanimitate de voturi, adoptarea proiectului de lege cu amendamente, redate în anexele la prezentul raport.

Prezentul raport înlocuieşte raportul comisiei depus cu nr. 714 în data de 14 octombrie 2020.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.644/03.07.2020)

· avizul favorabil al Consiliului Economic şi Social (nr.5448/01.07.2020)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/479/16.09.2020)

· avizul favorabil al Comisiei pentru egalitatea de şanse pentru femei şi bărbaţi (nr.4c-20/462/15.09.2020).

La dezbateri a participat, în conformitate cu prevederile art.55 şi 56 din Regulamentul Camerei Deputaţilor, republicat, domnul Petronel Munteanu, secretar general adjunct în Ministerul Muncii și Protecției Sociale.
La lucrările comisiei au participat membrii comisiei conform listei de prezenţă.

Raportul comisiei a fost adoptat cu unanimitate de voturi.

Proiectul de Lege face parte din categoria legilor organice, conform prevederilor art.73 alin.(3)  din Constituţia României, republicată.

Proiectul de Lege a fost adoptat de Senat în forma inițială, în condițiile articolului 115, alineatul (5) teza a III a din Constituția României, republicată. 
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.91 din Regulamentul Camerei Deputaţilor, republicat.

În urma finalizării dezbaterilor, Comisia propune Plenului Camerei Deputaţilor adoptarea proiectului de lege cu amendamente, redate în anexele care fac parte din prezentul raport.

PREŞEDINTE,



SECRETAR,


Adrian Solomon



Violeta Răduţ

Întocmit,

Consilier parlamentar Lidia Vlădescu

Consilier parlamentar Elena Anghel
Consilier parlamentar Camelia Revenco

ANEXA nr.1
AMENDAMENTE ADMISE

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text

ordonanţă
	Text

adoptat de Senat
	 Text propus de Comisie

(autor amendament 
	Motivare

	1. 
	__
	Titlul legii

Lege privind aprobarea Ordonanţei de urgenţă a Guvernului nr.108/2020 pentru completarea Legii nr.263/2010 privind sistemul unitar de pensii publice


	Nemodificat 
	

	2. 
	__
	Articol unic. – Se aprobă Ordonanţa de urgenţă a Guvernului nr. 108 din 1 iulie 2020 pentru completarea Legii nr.263/2010 privind sistemul unitar de pensii publice, publicată în Monitorul Oficial al României, Partea I, nr.595 din 7 iulie 2020.


	Art.I. – Se aprobă Ordonanţa de urgenţă a Guvernului nr. 108 din 1 iulie 2020 pentru completarea Legii nr.263/2010 privind sistemul unitar de pensii publice, publicată în Monitorul Oficial al României, Partea I, nr.595 din 7 iulie 2020, cu următoarea modificare:
Autori: membrii comisiei
	Pentru respectarea normelor de tehnică legislativă.

	3. 
	Titlul ordonanţei

Ordonanţă de urgenţă pentru completarea Legii nr. 263/2010 privind sistemul unitar de pensii publice

	__
	Nemodificat 
	

	4. 
	Art. I. - Legea nr.263/2010 privind sistemul unitar de pensii publice, publicată în Monitorul Oficial al României, Partea I, nr. 852 din 20 decembrie 2010, cu modificările şi completările ulterioare, se completează după cum urmează:

	__
	Nemodificat 
	

	5. 
	1. La articolul 30 alineatul (1), după litera f) se introduce o nouă literă, litera g), cu următorul cuprins:

"g) activităţile referitoare la fabricarea, manipularea, transportul nitroglicerinei, explozivilor, pulberilor negre, pulberilor fără fum, produselor pirotehnice în unităţile de producţie a explozivilor, precum şi fabricarea nitrocelulozelor şi a celuloidului în aceleaşi unităţi de producţie a explozivilor; fabricarea muniţiilor şi a elementelor de muniţii, locurile de muncă în care se execută operaţii cu exploziv de iniţiere, exploziv cu caracteristică de sensibilitate mare, precum şi locurile de muncă în care se execută operaţii cu explozivi aromatici, la care angajaţii vin în contact direct cu aceştia; operaţii de distrugere a muniţiilor încărcate şi a elementelor de muniţii încărcate, a pulberilor, a explozivilor şi a produselor pirotehnice; delaborarea muniţiilor şi a elementelor pirotehnice încărcate cu substanţe explozive sau incendiare."

	__
	- La articolul I punctul 1,  litera g) a alineatului (1) al articolului 30 se modifică şi va avea următorul cuprins:
"g) activităţile din industria de armament referitoare la: fabricarea, manipularea, transportul nitroglicerinei, explozivilor, pulberilor negre, pulberilor fără fum, produselor pirotehnice în unităţile de producţie a explozivilor, precum şi fabricarea nitrocelulozelor şi a celuloidului în aceleaşi unităţi de producţie a explozivilor; fabricarea muniţiilor şi a elementelor de muniţii, locurile de muncă în care se execută operaţii cu exploziv de iniţiere, exploziv cu caracteristică de sensibilitate mare, precum şi locurile de muncă în care se execută operaţii cu explozivi aromatici, la care angajaţii vin în contact direct cu aceştia; operaţii de distrugere a muniţiilor încărcate şi a elementelor de muniţii încărcate, a pulberilor, a explozivilor şi a produselor pirotehnice; delaborarea muniţiilor şi a elementelor pirotehnice încărcate cu substanţe explozive sau incendiare."
Autori: membrii comisiei

	Pentru respectarea normelor de tehnică legislativă.
Pentru evitarea unor interpretări în ceea ce priveşte aplicarea legii.

	6. 4
	2. La articolul 30, după alineatul (41) se introduce un nou alineat, alineatul (42), cu următorul cuprins:

"(42) Este asimilată stagiului de cotizare în condiţii speciale de muncă perioada anterioară datei de 1 aprilie 2001, în care salariaţii au desfăşurat activităţile dintre cele prevăzute la alin. (1) lit. g), în locurile de muncă încadrate conform legislaţiei anterioare în grupa I de muncă."

	__
	Nemodificat
	

	7. 
	3. După articolul 561 se introduce un nou articol, articolul 562, cu următorul cuprins:

"Art. 562. - (1) Prin excepţie de la prevederile art. 55 alin.(1) lit. b), persoanele care au desfăşurat activităţi dintre cele prevăzute la art. 30 alin. (1) lit. g) beneficiază de pensie pentru limită de vârstă cu reducerea vârstei standard de pensionare cu 13 ani, pentru un stagiu de cotizare de cel puţin 25 de ani realizat în aceste activităţi.

(2) Pentru persoanele care au desfăşurat activităţile prevăzute la alin. (1), stagiul complet de cotizare este de 25 de ani."

	__
	Nemodificat
	

	8. 
	Art.II. - (1) De prevederile art. 30 alin.(42) şi art. 562 din Legea nr.263/2010 privind sistemul unitar de pensii publice, cu modificările şi completările ulterioare, beneficiază, la cerere, şi persoanele ale căror drepturi de pensie s-au deschis în perioada anterioară datei intrării în vigoare a prezentei ordonanţe de urgenţă.
(2) Drepturile de pensie recalculate conform alin.(1) se acordă începând cu luna următoare celei în care a fost depusă solicitarea.

	__
	Nemodificat 


	

	9. 
	__
	__
	Art.II. - (1) De prevederile art.30 alin.(43) şi art.56 alin.(1) lit.d), alin.(2) lit.d) şi alin.(3) lit.d) din Legea nr.263/2010 privind sistemul public de pensii publice, cu modificările şi completările ulterioare, beneficiază, la cerere, şi persoanele ale căror drepturi de pensie s-au deschis anterior datei intrării in vigoare a prezentei legi.

(2) Drepturile de pensie recalculate  conform alin.(1) se acordă  începând cu luna următoare celei în care a fost depusă solicitarea.
(3) În situația în care, după aplicarea prevederilor alin.(1) și alin.(2), rezultă un cuantum al pensiei mai mic decât cel cuvenit sau aflat în plată, se păstrează cuantumul mai avantajos.
Autori: deputaţi Lucian Simion şi Adrian Solomon

 
	Pentru evitarea unor diferenţe de tratament juridic între aceleaşi categorii de pensionari.


ANEXA nr.2
AMENDAMENTE RESPINSE
În cadrul dezbaterilor, Comisia a respins următorul amendament:

	Nr. crt.
	Text

iniţial
	Text propus
(autor amendament)
	MOTIVARE

1. Argumente susţinere
2. Argumente respingere
	Camera decizională

	1. 
	__
	- După punctul 3 al articolului I se adaugă un nou punct, punctul 4, care va avea următorul cuprins:

”4. După punctul 46 al Anexei nr. 3 se adaugă un nou număr, numărul 461, cu următorul cuprins:
Nr. crt.

Societatea/ Localitatea
Codul

fiscal

Nr. registrul

comerţului

Aviz nr. / dată

Poziţia din lista

locurilor de muncă

461

Compania Naţională

Romarm - S.A.,

localitatea Bucureşti -

filiala

Societatea Comercială

Uzina Mecanică

Cugir - S.A., localitatea

Cugir
1769224

J01/40/1999

Autor: deputat Ioan Dîrzu


	1. Activitatea desfăşurată în cadrul Societăţii Comerciale Uzina Mecanică Cugir SA pentru fabricarea muniţiei de infanterie se regăseşte în ”lista cuprinzând locurile de muncă încadrate în condiţii speciale” din Anexa 2 a Legii nr. 263/2010 privind sistemul unitar de pensii publice, la literele:

- d) fabricarea muniţiilor şi a elementelor de muniţii, locurile de muncă în care se execută operaţii cu exploziv de iniţiere, exploziv cu caracteristică de sensibilitate mare, precum şi locurile de muncă în care se execută operaţii cu explozivi aromatici, la care angajaţii vin în contact direct cu aceştia;

- g) operaţii de distrugere a muniţiilor încărcate şi a elementelor de muniţii încărcate, a pulberilor, a explozivilor şi a produselor pirotehnice;

- h) delaborarea muniţiilor şi a elementelor pirotehnice încărcate cu substanţe explozive sau incendiare.

În schimb, în Anexa 3 a aceleiaşi legi, unde sunt cuprinse unităţile care au obţinut avizul pentru îndeplinirea procedurilor şi criteriilor de încadrare în condiţii speciale, în conformitate cu prevederile Hotărârii Guvernului nr.1.025/2003 privind metodologia şi criteriile de încadrare a persoanelor în locuri de muncă în condiţii speciale, cu modificările şi completările ulterioare, filiala SC UM Cugir a CN ROMARM SA Bucureşti nu se regăseşte, deşi pe acea listă sunt cuprinse unităţi care au acelaşi obiect de activitate, astfel:

- Compania Naţională Romarm - S.A., localitatea Bucureşti - filiala, Societatea Comercială Uzina Mecanică Sadu - S.A., localitatea Bumbeşti-Jiu;

- Compania Naţională Romarm - S.A., localitatea Bucureşti - filiala, Societatea Comercială Uzina Mecanică, Plopeni - S.A., localitatea Plopeni;

- Compania Naţională Romarm - S.A., localitatea Bucureşti - filiala, Societatea Comercială Tohan - S.A., localitatea Zărneşti;

- Compania Naţională Romarm - S.A., localitatea Bucureşti - filiala Societatea Comercială Carfil - S.A., localitatea Braşov;

Motivul pentru care Uzina Mecanică Cugir nu a fost adăugată în anexa 3, care este preluată din vechea Lege nr. 226/2006, abrogată în prezent, îl constituie refuzul Casei Naţionale de Pensii de a primi dosarul înaintat de SC UM Cugir SA, conform HG nr. 1025/2003, motivând prin adresa nr.1712/23.05.2006 că ’’termenul de depunere a documentaţiei a fost 30.06.2005”. Întârzierea de atunci s-a datorat unui fapt obiectiv, respectiv lipsa de comenzi la SC UM Cugir SA care a condus la imposibilitatea efectuării expertizei tehnice şi medicale conform art. 5, alin. (3), lit. d) din HG nr. 2280/2004.

Apreciem că SC UM Cugir SA se încadrează în ipoteza art. 30 din Legea nr. 263/2010, astfel încât se impune includerea acesteia în Anexa 3 a Legii pentru ca angajaţii să beneficieze de drepturile aferente condiţiilor speciale de muncă.

Prin prezenta soluţie legislativă se asigură tratament egal pentru toţi angajaţii din industria naţională de apărare, industrie din care face parte şi UM Cugir SA, pentru a li se acorda drepturi în muncă specifice condiţiilor speciale în care îşi desfăşoară activitatea.
2. În Anexa 3 la Legea nr.263/2010 sunt cuprinse unităţile care au obţinut avizul pentru îndeplinirea procedurilor şi criteriilor de încadrare în condiţii speciale, în conformitate cu prevederile Hotărârii Guvernului nr.1.025/2003. 
Unitatea la care se face referire în amendament nu a obţinut avizul necesar, ca atare textul nu poate fi acceptat.

Pe de altă parte, scopul OUG nr.108/2020 este acela de a recunoaşte locurile încadrate în grupă superioară de muncă din industria de armament, ca atare scopul amendamentului a fost atins, evitându-se în acelaşi timp retroactivitatea legii şi discriminarea faţă de alte societăţi care s-au aflat în aceeaşi situaţie.

	Camera Deputaţilor

